HIMPUNAN HADITH HARIAN JAKIM 


Kategori : AKIDAH Akhlak 
Tajuk : 

Tarikan Ke Neraka Dan Rintangan Ke Syurga 

Hadith : 

Dari Abu Hurairah r. a, Rasulullah SAW bersabda: "Neraka dilingkari oleh hal-hal yang menarik hawa 
nafsu sedangkan syurga dilingkari oleh hal-hal yang tidak disenangi." 

(al-Bukhari) 


Huraian 

1. Pertentangan di antara kebenaran dan kebatilan sebenarnya adalah satu sunnah di 
dalam kehidupan manusia. Setiap perkara yang menjurus kepada nafsu sentiasa 
mendorong manusia untuk melakukannya sedangkan perkara yang mengajak kepada 
syurga sentiasa ada halangan dan rintangannya. Itulah yang dinamakan cabaran iman. 

2. Allah SWT memberi khabar gembira terhadap orang -orang yang sanggup 
mengorbankan gelora hawa nafsunya demi untuk berbakti di jalan Allah bahawa mereka 
nanti akan diberi ganjaran syurga yang penuh dengan kemewahan dan kenikmatan. 

3. Kekuatan iman itu akan tetap terpelihara dengan sebaik-baiknya apabila wujudnya 
nilai-nilai istiqomah di dalam hati dan sabar adalah kunci kekuatan tersebut. Ia 
menjadikan manusia dapat bertahan daripada dipengaruhi oleh sebarang hasutan yang 
menarik diri mereka kepada neraka. atau dengan lain perkataan kesabaran itu merupakan 
ubat yang paling pahit tetapi paling mujarrab untuk seseorang itu sampai ke syurga. 



